́рую и исповѣ́дую, я́кѡ то́й, єго́же родила̀ єсѝ, сн҃ъ тво́й є́сть вои́стину хрс̑то́съ, сн҃ъ бг҃а жива́гѡ, судія̀ живы́хъ и ме́ртвыхъ, воздая́й кому́ждо по дѣлѡ́мъ єгѡ̀:вѣ́рую же па́ки и исповѣ́дую тебѐ бы́ти и́стинную бцд̑у, милосе́рдія исто́чникъ, утѣше́ніе пла́чущихъ, взыска́ніе поги́бшихъ, си́льную и непрестаю́щую къ бг҃у хода́таицу, ѕѣлѡ̀ лю́бящую ро́дъ хрс̑тіа́нскій и спору́чницу покая́нія:вои́стину бо нѣ́сть на́мъ ины́я по́мощи и покро́ва, ра́звѣ тебє̀, гпс̑жѐ премлс̑тивая, и никто́же, упова́я на тя̀, постыдѣ́ся когда̀, и тобо́ю умоля́я бг҃а, никто́же ѡста́вленъ бы́сть